McOpladning: Strøm til bilen skal tiltrække kunder

Fastfoodkæden McDonalds satte sin første offentlige elbils-oplader op i Sverige tilbage i 2009 – og har nu 55 ladestationer rundt om i det svenske. Ikke alen vil ekspansionen fortsætte, McDonalds vil også gerne associeres ved strøm til bilen, når billisterne kører ud ad motorvejen.

Derfor har kæden kombineret sine ofte meget synlige skilte med det gyldne M med benzintankens prisskilt. Ikke alene skal det signalere til bilister, at der kan lades op, det er også muligt at se minutprisen for opladning – og naturligvis prisen for en Big Mac.

De nye skilte er i første omgang sat op ved restauranterne i Mjölby og Munkedal, men tanken er, at de skal pryde samtlige af kædens motorvejsrestauranter.

En Big Mac og en McOpladning. tak.

Ifølge den svenske marketingsdirektør hos McDonalds, Cristoffer Rönnblad, føler kæden ”et stort ansvar for at være en del af bæredygtige valg”.

– Vores skilt er en ny og sjov tilgang til en klassisk måde at gøre netop det på, siger Chistoffer Rönnblad.

Velbekomme. Både til dig og bilen.

McOpladning: Strøm til bilen skal tiltrække kunder